ประจำเดือนขาดเกือบ6เดือนแล้วค่ะ ตอนนี้คิดว่าน้ำหนักตัวอาจจะมากเกินไปทำให้ฮอร์โมนเปลี่ยนแปลง แต่คุณพอจะมีวิธีอื่นที่ให้ประจำเดือนมานอกจากลดน้ำหนักไหมคะ เพราะคาดว่าไม่น่าลดได้เร็วๆนี้ค่ะ.. แล้วก็กังวลเรื่องที่ประจำเดือนไม่มา กลัวว่าผนังมดลูกหนาจนได้ขูดค่ะ.. ขอบสำหรับคำตอบล่วงหน้านะคะ
สวัสดีค่ะ ประจำเดือนมาไม่สม่ำเสมอ อาจเกิดจาก-โรคไทรอยด์-มีน้ำหนักตัวมากหรือน้อยผิดปกติ-พังผืดในมดลูกกรณีเคยขูดมดลูก-ความผิดปกติในรังไข่ เช่นมีถุงน้ำในรังไข่ หรือมีระดับฮอร์โมนที่สร้างจากรังไข่ที่ผิดปกติ-การตั้งครรภ์ในกรณีที่มีน้ำหนักตัวมากก็อาจเป็นสาเหตุที่สำคัญได้อีกอย่างหนึ่ง ในกรณีนี้หากมีเพศสัมพันธ์ด้วย ควรตรวจดูก่อนให้แน่ใจว่าไม่ได้ตั้งครรภ์นะคะการรักษาคงต้องรักษาที่สาเหตุเป็นหลักค่ะ แนะนำพบสูตินรีแพทย์เพื่อตรวจเพิ่มเติม ส่วนการรักษาในระยะสั้นอาจมีการให้ยาฮอร์โมนเพื่อเข้าไปปรับระดับฮอร์โมนในร่างกายทำให้ประจำเดือนมาได้ชั่วคราว แต่หากสาเหตุยังไม่ได้รับการแก้ไขก็จะไม่หายขาดค่ะ ตอนนี้ยังไม่ควรซื้อยาฮอร์โมนอะไรมากินเองจนกว่าจะทราบสาเหตุของการที่ประจำเดือนไม่มาค่ะ